
A Kiskőrösi Sportigazgatóság Költségvetési Szerv megszüntetéséről és az Önkormányzati sportfeladatok ellátásról

H A T Á R O Z A T

Kiskőrös Város Önkormányzata Képviselő-testülete

1. 541411 számú törzskönyvi nyilvántartás alatt bejegyzett Kiskőrösi Sportigazgatóság elnevezésű intézményt 2015. november 30. napjával a határozat mellékletét képező megszüntető okiratban foglaltak szerint jogutód nélkül megszünteti. 

2. egyetért azzal, hogy a Kiskőrösi Sportigazgatóság vagyoni jogai és kötelezettségei tekintetében az alapító szerv, vagyis Kiskőrös Város Önkormányzata a jogutód.

3. egyetért azzal, hogy a fentiekre tekintettel a 2011. augusztus 1. napjától 2016. július 31. napjáig terjedő határozott időre szóló magasabb vezetői megbízásnak minősülő a Kiskőrösi Sportigazgatóság igazgatói beosztásának ellátásával megbízott Harangozó Péter igazgató kinevezését a közalkalmazottak jogállásáról szóló 1992. évi XXXIII. törvény 23. § (5) bekezdése szerint a munkáltatói jogkört gyakorló Kiskőrös Város Polgármestere a megbízást visszavonja.
4. egyetért azzal, hogy a megszűnő Kiskőrösi Sportigazgatóságnál 1 fő 8 órás edzői és 1 fő 8 órás sportszervező-adminisztrátori munkakör 2015. november 30. napjával átadásra kerüljön a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaságnak.
5. egyetért azzal, hogy az Önkormányzat sportfeladatainak ellátására 2015. december 1. napjától KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság kerüljön megbízásra.
6. az 5. pontban foglaltak teljesítése érdekében a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság tevékenységi köreit az alábbiakkal bővíti ki:

            8230  Konferencia, kereskedelmi bemutató szervezése,

9319   sportlétesítmény működtetése,

9319   egyéb sporttevékenység

7. felhatalmazza a polgármestert, hogy a megszüntető okiratot Kiskőrös Város Önkormányzata nevében aláírja és a
szükséges munkajogi és egyéb intézkedéseket és jognyilatkozatokat megtegye.

8. felkéri a polgármestert, hogy a költségvetési rendelet soron következő módosítását a fentiek figyelembevételével terjessze elő.

